EkBass/fiwiki-20250220-pages-articles huggingface dataset:
Gary Hart

Gary Hart (alk. Gary Warren Hartpence, s. 28. marraskuuta 1936) on yhdysvaltalainen poliitikko, lakimies, kirjailija, professori ja kommentaattori. Hän on edustanut Coloradon osavaltiota senaattorina (1975–1987). Hart otti osaa Yhdysvaltain presidentinvaaleihin 1984 ja 1988. Jälkimmäisellä kerralla hänet pakotti luopumaan ehdokkuudesta tieto avioliiton ulkopuolisesta suhteesta. Jäätyään pois senaattorin toimestaan Hart on työskennellyt konsulttina erikoisalanaan kansalliseen turvallisuuteen liittyvät kysymykset. Vuonna 2001 hänelle myönnettiin valtio-opin kunniatohtorin arvo Oxfordin yliopistosta, ja vuonna 2006 hän sai professuurin University of Coloradossa Denverissä. Hart toimii puheenjohtajana Council for a Livable World -järjestössä. Hän on kirjoittanut ja toimittanut lukuisia teoksia, myös neljä romaania, toisinaan taiteilijanimellä John Blackthorn. Hart menestyi hyvin vuoden 1984 presidentinvaalien esivaaleissa, joissa hänen äänimääränsä oli melko lähellä demokraattien presidenttiehdokkaaksi valitun Walter Mondalen äänimäärää. Näissä esivaaleissa tuli tunnetuksi lentävä lause ”Where's the beef?”. Se oli alun perin Wendy’s -pikaruokaketjun mainoslause, jota Mondale ryhtyi käyttämään osoituksena Hartin ”uusien ideoiden” tyhjyydestä. Hart oli vahvin ennakkosuosikki demokraattien presidenttiehdokkaaksi vuoden 1988 vaaleihin, mutta hänen suosionsa romahti alle viikossa toukokuussa 1987, kun tiedotusvälineissä oli esitetty epäilyjä hänen suhteestaan Donna Riceen. Rice oli entinen Miss South Carolina World -tittelin haltija, joka oli tutustunut Hartiin Don Henleyn järjestämissä juhlissa. Myöhemmällä urallaan Rice on toiminut muun muassa internet-pornoa vastustavassa Enough Is Enough -järjestössä ja tukenut Donald Trumpin presidentinvaalikampanjaa vuonna 2016. Skandaalin aikana Hart syytti mediaa ajojahdista. Hänestä julkaistiin huomiota herättänyt valokuva, jossa Rice istui hänen sylissään ja Hartin paidassa luki teksti: ”Monkey Business”. Gary Hartista tehtiin elokuva, The Front Runner, vuonna 2018. ==Lähteet== ==Aiheesta muualla== *Biographical Database of the U.S. Congress: HART, Gary Warren, 1936- *Time Magazine Gary Hart comes out. *Senator Gary Hart Challenges the Unholy Alliance of 'Faith' and Government *Transcript and audio of interview with Hart conducted by Democracy Now! *Video interviews/conversations with Hart by Robert Wright of Bloggingheads.tv Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Yhdysvaltalaiset juristit Luokka:Yhdysvaltalaiset kirjailijat Luokka:Vuonna 1936 syntyneet Luokka:Elävät henkilöt
Jonas Hemming

Jonas Hemming (s. 3. helmikuuta 1970) on entinen suomalainen jääkiekkoilija ja nykyinen valmentaja. Hemming on pelannut pelannut SM-liigaa ja edustanut Suomea nuorten MM-kisoissa. Hemming oli jo juniorivuosina lupaus kun hän pääsi jo juniori-ikäisenä Sportin edustusjoukkueeseen. Hemming pelasi vuodet 1986–1991 Vaasassa josta hän siirtyi pelaamaan SM-liigaan HPK:hon ja Jokipoikiin. Hemming on sen jälkeenkin pelannut pääsarjatasolla muun muassa SaiPassa ja myös ulkomailla. Hemming toimi Lapuan Virkiän valmentajana kaudella 2008–2009. Kaudelle 2009–2010 Hemming palasi Vaasaan ja vastaanotti A-nuorten SM-Liigaan nousseen Vaasan Sportin A-junioreiden valmennuspestin.http://www.eurohockey.com/player/933-.html ==Lähteet== Luokka:Suomalaiset jääkiekkoilijat Luokka:Vuonna 1970 syntyneet Luokka:Elävät henkilöt
David Saunders

David Saunders on entinen kanadalainen jääkiekkoilija. Saunders pelasi urallaan 56 NHL-ottelua ja 6 maaottelua. Saunders on Vancouver Canucksien 3:nnen kierroksen varaus vuodelta 1984. Saunders pelasi urallaan myös suomessa Vaasan Sportissa. ==Aiheesta muualla== * Luokka:Kanadalaiset jääkiekkoilijat Luokka:Vancouver Canucksin varaamat pelaajat Luokka:Vuonna 1966 syntyneet Luokka:Elävät henkilöt
Kryogeniikka

Kryogeniikka eli kylmäfysiikka on fysiikan alue, joka tutkii matalien lämpötilojen (alle –150 °C eli 123 K) tuottamista ja materiaalien käyttäytymistä matalissa lämpötiloissa. Kryotekniikka on yhdistävä termi kaikille niille tekniikan sovelluksille, joissa toimitaan kryoalueen lämpötiloissa. Kryo-sanaa voidaan käyttää etuliitteenä, kun halutaan tuoda esille, että kyseisessä sovelluksessa käytetään alhaisia lämpötiloja. Sana kryo tai kryos (κρύο) on peräisin kreikan kielestä ja tarkoittaa jääkylmää. Kryoalueen lämpötiloihin päästään kompressori-lauhdutintekniikalla. Nestemäinen typpi, happi ja argon valmistetaan tislaamalla ilmasta, joka on puristettu ja jäähdytetty –194 °C:n lämpötilaan. Tislauskolonnissa nestemäisestä ilmasta kaasuuntuu ensin typpi –196 °C asteessa, sitten argon –186 °C asteessa ja happi viimeisenä –183 °C lämmössä. Ilmasta tislaamalla saadaan myös jonkin verran muita jalokaasuja, kuten neonia. Heliumia syntyy jatkuvasti maaperässä radioaktiivisten materiaalien alfahajoamisessa ja se rikastuu maakaasuun. Helium tuotetaankin pääasiassa maakaasusta suodattamalla. Useissa kryotekniikan sovelluksissa haluttu kylmälämpötila saavutetaan käyttämällä nestemäistä typpeä. Kryopumppu on tyhjiötekniikassa käytetty pumppu. Ennen kuin kryopumppua voidaan käyttää vakuumiastia pumpataan mekaanisella pumpulla 1 mbar tai alempiin paineisiin. Tämän jälkeen käynnistetään kryopumppu, jonka atomeja jäädyttämällä keräävä pinta jäähtyy –230 °C:n lämpötilaan. Kryopumpulla päästään hyvin alhaisiin paineisiin. ==Katso myös== *Kryoniikka *Kylmäkuivaus *Kryogeeninen ajoaine *Nestevety *Suprajohde *Supraneste *Huippukylmähoito ==Lähteet== == Aiheesta muualla == Luokka:Kylmätekniikka Luokka:Sovellettu fysiikka Luokka:Termodynamiikka
This Land Is Your Land

"This Land Is Your Land" (1940) on yksi Yhdysvaltain tunnetuimmista folk- kappaleista, jonka alkuperäinen esittäjä ja kirjoittaja oli Woody Guthrie. Kappaletta on kuvailtu rakkauden osoitukseksi Yhdysvalloille. Kappale oli alun perin sosialistinen vastaisku uskonnollis-isänmaalliselle iskelmälle ”God Bless America”. Woody Guthrie itse muunteli sanoitusta jonkin verran useita kertoja. Yhdysvaltain kongressin kirjasto valitsi vuonna 2002 kappaleen National Recording Registryyn. ==Sanoitukset== Vuoden 1944 sanoituksen ensimmäinen kappale (kertosäe) englanniksi: Kertosäkeen suomennos Ilpo Saunion kirjassa: ==Lähteet== Luokka:Protestilaulut Luokka:Yhdysvaltalaiset isänmaalliset laulut
Hagalundin kartano

Hagalundin kartano (ruots. Hagalund gård) on kartano Espoossa Tapiolan ja Otaniemen alueella. Sen ovat omistaneet von Wrightit, von Numersit, Sinebrychoffit ja Grahnit.Luento/kohdevierailu: Hagalundin kartano ja Sinebrychoffien Espoo Länsiväylä Kartanon historia alkaa 1540-luvulta. Päärakennus on 1800-luvun alkupuolelta, sen on rakennuttanut Carl Johan von Numers. Vuodesta 1857 kartanon omisti Pavel Sinebrychoff. 1920-luvulla se siirtyi hänen poikansa Paul Sinebrychoffin lesken Fanny Sinebrychoffin veljenpojalle Arne Grahnille. 1950-luvulla kartanon laajat maat muutettiin asuinalueeksi, johon tehtiin Tapiola ja osa Otaniemestä. Kartanon rakennuksista on jäljellä päärakennus ja kolme vanhaa asuin- ja talousrakennusta Otaniemessä Aalto-yliopiston kampusalueen yhteydessä.Rakennettu kulttuuriympäristö Kartanon talleilla toimii Tapiolan ratsastuskoulu.Tapiolan ratsastuskoulu Hagalundin kartanon historia liittyy myös Otnäsin kartanon historiaan. == Lähteet == Luokka:Espoon kartanot Luokka:Otaniemi Luokka:Suomen 1800-luvulla rakennetut rakennukset ja rakennelmat
Kunnioittaen – Yhden miehen tribuutti

Kunnioittaen – Yhden miehen tribuutti on Jope Ruonansuun 19. studioalbumi. Se julkaistiin 3. kesäkuuta 2009. Jope laulaa levyllä kappaleita eri laulajien äänillä, mutta on itse säveltänyt ja sanoittanut kaikki laulut, paitsi singlen Hannu ja Niilo. Kappaleen "Hyvää yötä" Ruonansuu kirjoitti vuonna 1997, jonka esitti ensimmäisen kerran Tommi Reponen saman vuoden Syksyn sävel -kilpailussa. Ruonansuun laulamassa versiossa sanoitus on hieman erilainen, ja hän esittää sen Sakari Kuosmasen äänellä. Albumi ylsi Suomen virallisen listan sijalle 17. == Kappaleet == Kaikki kappaleet kirjoittanut Jope Ruonansuu, ellei toisin mainita. # # # # # # # # # # # # # == Albumilla kuultavat imitaatiot Albumin esittely AXR Musicin sivustolla == * Irwin Goodman (1) *Juice Leskinen (2) * Tapio Rautavaara (3) * Veikko Lavi (4) * Jaakko Teppo (5) * Juha Vainio (6) * Jukka Virtanen (7) * Sakari Kuosmanen (8) * Matti ja Teppo (9) * M. A. Numminen (10) * Esa Pakarinen (11) * Jukka Kuoppamäki (12) * Vesa-Matti Loiri (13) == Muusikot == * Jope Ruonansuu – laulu, imitaatiot * Jaakko Jakku – rummut * Kalle Ylitalo – basso * Vesa Anttila – kitara, banjo, mandoliini * Markku Rönkkö – haitari * Janne Toivonen – trumpetti, flyygelitorvi * Arttu Volanto – kitarat, kosketinsoittimet ja taustalaulu * Risto Asikainen – piano * Tyyne Hot – taustalaulu === Tuotanto === * Arttu Volanto – tuottaja, äänittäjä, miksaaja * Risto Asikainen – tuottaja, äänittäjä, miksaaja * Svante Forsbäck – masteroija (Chartmakers) * Ilkka Vainio – vastaava tuottaja * Valokuvaamo Irma Heinola – valokuvat * Tero Jämsä – kansikuva ==Lähteet== == Aiheesta muualla == * Edel Records Finlandin albumisivu * Kunnioittaen – Yhden miehen tribuutti discogs.com -sivustolla Luokka:Vuoden 2009 albumit Luokka:Jope Ruonansuun albumit Luokka:Risto Asikaisen tuottamat albumit
August Koskinen

August Viljam Koskinen (17. marraskuuta 1878 Laukaa – 24. lokakuuta 1949 Suolahti) oli suomalainen poliitikko, joka toimi SDP:n kansanedustajana vuosina 1919–1922. == Elämä == August Koskisen vanhemmat olivat torppari Abel Jeremiaanpoika ja Karolina Kautto. Koskinen kävi kiertokoulun, jonka jälkeen hän työskenteli puuseppänä Laukaassa, Äänekoskella ja Suolahdessa. Koskinen oli vuonna 1905 perustetun Suolahden työväenyhdistyksen perustajajäseniä ja toimi sen puheenjohtajana 1909-1927. Hän oli myös Suolahden Osuuskaupan perustajia ja pitkäaikainen hallituksen puheenjohtaja. Lisäksi Koskinen oli mukana muun muassa urheiluseura Suolahden Urhon toiminnassa. Koskinen toimi jo ennen sisällissotaa kunnallislautakunnan puheenjohtajana. Maltillisena tunnettu Koskinen jäi sodan aikana pois punakaartin toiminnasta ja myös suurin osa työväestä seurasi hänen rauhanomaista linjaansa. Sosialidemokraatit suljettiin kuitenkin pois kunnallishallinnosta, mutta Koskinen valittiin jo vuonna 1919 uudelleen valtuuston puheenjohtajaksi. Koskinen toimi kansanedustajana vuosina 1919–1922, jonka jälkeen hän keskittyi jälleen kunnalliselämään. Suolahden kauppalan perustamisen jälkeen hän toimi kauppalanvaltuuston puheenjohtajana 1932-1948. Koskinen kuoli 70-vuotiaana lokakuussa 1949. Suolahdessa Tippatehtaankatu 55:ssä sijaitsevan rakennuksen seinässä on vuonna 1982 paljastettu Koskisen muistolaatta. == Perhe == August Koskisen puoliso oli Saima Pulkkinen, jonka kanssa hän avioitui vuonna 1905. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Äänekosken kaupunginvaltuutetut Luokka:Suolahden kaupunginvaltuutetut Luokka:Vaasan läänin itäinen vaalipiiri Luokka:Vuonna 1878 syntyneet Luokka:Vuonna 1949 kuolleet
Jari Munck

Jari Munck (s. 1. helmikuuta 1962 Vaasa) on suomalainen uransa päättänyt jääkiekkoilija. Munck pelasi urallaan lähes 15 vuotta SM-liigassa ja edusti Suomea MM-kisoissa. Munck on myös toiminut jääkiekkotuomarina. Munck pelasi urallaan Sportissa, Kärpissä, AIK:ssa, JYPissä, HIFK:ssa ja KoMu HT:ssä.http://www.eurohockey.com/player/4139-.html ==Lähteet== ==Aiheesta muualla== * Luokka:Suomalaiset jääkiekkoilijat Luokka:Vuonna 1962 syntyneet Luokka:Elävät henkilöt
Jääkiekon SM-sarjakausi 1930–1931

Jääkiekon SM-kilpailu vuonna 1931 pelattiin Cup-muotoisena. Joukkueita oli kuusi kolmesta kaupungista, Tampereelta Pyrintö ja Tampereen Palloilijat, Turusta Riento ja ÅIFK ja Helsingistä Helsingin Jalkapalloklubi sekä Helsingin Palloseura. Alkuperäisen suunnitelman mukaan finaalissa piti kohdata maaseudun joukkueiden ja Helsingin joukkueiden parhaiden, mutta HJK ja HPS eivät saaneet keskinäistä otteluaan järjestettyä määräaikaan mennessä. TaPa kutsui molemmat joukkueet Tampereelle pelaamaan loppuottelua, mutta vain HJK hyväksyi kutsun. Pelatussa ottelussa TaPa voitti HJK:n 2-1, mutta Jääkiekkoliitto vaati että tamperelaiset kohtaisivat vielä HPS:n mestaruuden ratkaisemiseksi. TaPa protestoi päätöstä, jonka seurauksena finaalissa olisivat vastakkain jo kolme ottelua pelannut ja voittanut TaPa ja HPS, jolla ei vielä ollut yhtäkään SM- sarjaottelua kuluvalta kaudelta vyönsä alla, ja kieltäytyi pelaamasta. Riitaan saatiin lopulta päätös vasta Jääkiekkoliiton vuosikokouksessa 26.4., jolloin äänestettiin Suomen mestaruuden myöntämisestä TaPalle. == Ensimmäinen kierros == Joukkue #1 Tulos Joukkue #2 TaPa 8–1 Pyrintö ÅIFK 1–2 Riento TaPa ja Riento välierään. == Välierä == Koti Tulos Vieras TaPa 3–2 ja. Riento Koti Tulos Vieras HJK 1–0 (luovutusvoitto) HPS TaPa loppuotteluun HJK:ta vastaan == Loppuottelu == Koti Tulos Vieras TaPa 2–1 HJK Tampereen Palloilijat voitti vuoden 1931 Suomen mestaruuden. == TaPa:n mestarijoukkue == Valter Tuomi (m.v.), Abel Rantanen, Kai Sandaund, Tauno Silke, Niilo Tammisalo (pelaajavalm.), Risto Tiitola, Reino Vaaja ja Kosti Virtanen. == Lähteet == Luokka:Jääkiekon SM-sarja Luokka:Vuoden 1930 jääkiekko Luokka:Vuoden 1931 jääkiekko
Generic

Generic on itävaltalainen mopo- ja moottoripyörävalmistaja. Genericin tuotevalikoima kattaa 50–250-kuutioisilla moottoreilla varustettuja mopoja ja moottoripyöriä. Genericin tuotevalikoima keskittyy nimenomaan kaupunkiajoon tarkoitettuihin kaksipyöräisiin sen sijaan, että se pyrkisi rakentamaan laajempaa moottoripyörämallistoa isommilla moottoreilla. Generic hoitaa itse tuotteidensa jakelun Itävaltaan, Saksaan ja Italiaan. Yhtiön valmistamia ajoneuvoja myydään yhteensä noin 30 Euroopan maassa. == Historiaa == Generic aloitti tuotantonsa Itävallassa vuonna 2004. Yrityksen tuotevalikoima koostui aluksi skoottereista ja laajeni siitä myös enduro-tyylisiin kaksipyöräisiin. Generic pyörien suunnittelusta vastaa itävaltalainen Kiska Design -suunnittelutoimisto. == Pyörien tekniikka == Genericin pyörissä on sekä sähkö- että poljinkäynnistys. Niissä on myös sivupeilit ja etu- ja takavalo. Osassa mopoista on sähkörajoitin. Enduromallit ovat ketjuvetoisia ja niissä on kuusiportainen vaihteisto kytkimellä. Skoottereissa on voimansiirtona portaaton CVT-automaattivaihteisto, joten niissä ei ole manuaalivaihteita. == Malleja == * Moposkootterit ** Xor 50 *** Kaksitahtimoottorilla varustettu moposkootteri, josta on valmistettu myös erikoismalli AT&T; Williams Formula 1 -tallin lisenssillä. ** Gps 50 **Ideo 50 ** Roc 50 ** Onyx 50 * Skootterit ** Xor 125 ** Soho 125 * Isot mopot ** Trigger 50 x ** Trigger 50 sm ** Trigger 50 x comp. ** Trigger 50 sm comp. * Aiemmat mallit ** Mini trigger sm ** Mini trigger x ** Zion ** Soho 150 ** Trigger x 125 ** Trigger sm 125 ** Urano 2.6 ==Lähteet== *Generic Motors *Motor Power Finland Oy Luokka:Itävaltalaiset moottoripyörävalmistajat
Ford Orion

Ford Orion on Fordin vuosina 1983–1993 valmistama keskiluokan automalli, joka oli Ford Escortin neliovinen sedan-versio. Orionin tekniikka oli täysin samanlainen Escortien kanssa lukuun ottamatta erilaista korimallia. == Ford Orion I (1983–1986) == Ensimmäisen sukupolven Orion tuli markkinoille vuonna 1983. Se oli vuonna 1980 esitellyn kolmannen sukupolven Escortin sedan-korinen rinnakkaismalli. Orionia haluttiin markkinoida hieman Escortia hienostuneempana mallina, ja siksi se olikin aluksi saatavana vain kattavalla GL-varustelulla, jonka hinta oli korkea. Orionin myynti oli kuitenkin vain noin neljäsosa Escortista, sillä viistoperäinen korimalli oli muodinmukainen. Orionissa oli kuitenkin suuri ja monikäyttöinen tavaratila. Moottorivalikoiman muodostivat 1,3- ja 1,6-litraiset bensiinimoottorit sekä uusi nopeakäyntinen 1,6-litrainen (54 hv) dieselmoottori, joka tuli myös Escort- ja Fiesta- mallistoihin. == Ford Orion II (1986–1990) == Orion ja Escort saivat pienen kasvojenkohotuksen mallivuodelle 1986. Konepelti muotoiltiin muodin mukaan taittumaan etusäleikön päälle, kuten oli tehty myös Fiestassa muutamaa vuotta aikaisemmin. Ulkoasun ohella uudistettiin myös sisätiloja. == Ford Orion III (1990–1993) == Kolmas ja viimeinen Orion-sukupolvi esiteltiin samaan aikaan viidennen Escortin kanssa vuonna 1990. Markkinat ottivat uudet mallit vastaan lähinnä tyrmäyksellä. Arvosteluissa kiinnitettiin huomiota muotoilun ”kustannukset minimiin” -lähestymistapaan, keskinkertaiseen ajomukavuuteen, halvan oloiseen sisustukseen sekä ennen kaikkea vanhahtaviin moottoreihin. Orionin osuus mallisarjan kokonaistuotannosta oli vain alle 10 prosenttia. Etelä-Amerikassa mallia myytiin Ford Verona -nimisenä. Orion ja Escort kävivät läpi pienen kasvojenkohotuksen elokuussa 1992. Keulan ilmettä uudistettiin erilaisten puskurien ja etusäleikön myötä. Tärkein tekninen muutos oli vanhan CVH-moottorin korvaaminen uudella 1,6-litraisella Zetec-sarjan moottorilla. Turvallisuuden parantamiseksi oviin tuli sivutörmäyssuojat. Suomessa sedanin Orion-nimestä oli kuitenkin luovuttu jo tammikuussa 1992. == Lähteet == == Aiheesta muualla == Orion Luokka:C-segmentin autot Luokka:1980-luvun autot Luokka:1990-luvun autot
Reilanjärvi

Reilanjärvi on järvi Reilassa Varsinais-Suomessa. Järvi on pinta-alaltaan noin 64 hehtaaria. Järvi on melko matala ja kasvillisuutta on paljon. Kalalajeja järvellä ovat hauki, ahven, ruutana ja särki. Järvellä on myös paljon lintuja. Syvimmät kohdat järvessä ovat vain noin 3 metriä, ja vesi on tummaa. Pisimmältä kohdaltaan järvi on noin 1,5 km pitkä. Järven vieressä sijaitsee Pyhärannan Reilan kylä ja järvi laskee Vesimyllynojan kautta Kukolanlahteen. ==Lähteet== ==Aiheesta muualla== * Luokka:Pyhärannan järvet
Tommi Pullola

Tommi Pullola (s. 18. toukokuuta 1971, Vaasa) on suomalainen jääkiekkoilija. Pullola pelasi SM-liigassa vuodesta 1989 vuoteen 1997 ja edusti sinä aikana Rauman Lukkoa ja turkulaista TuToa. Kotikaupungissaan Vaasassa Pullola edusti Vaasan Sportia I-divisioonassa kolmen kauden ajan. Pullola työskentelee Vaasanseudun Areenojen hallipäällikkönä. == Lähteet == * === Viitteet === Luokka:Suomalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1971 syntyneet Luokka:Elävät henkilöt
Jani Uski

Jani Uski (s. 20. maaliskuuta 1973 Lahti) on suomalainen entinen jääkiekkoilija ja jääkiekkovalmentaja. Uski on urallaan pelannut yli 100 SM- liigaottelua ja mestisotteluita yli 350.http://www.jatkoaika.com/mestis.php?pelaaja=2847 Uski edusti SM-liigassa Lahden Reipasta ja Rauman Lukkoa. Uski päätti uransa Suomi-sarjan Kokkolan Hermeksessä kauden 2010–2011 jälkeen, jonka jälkeen hän toimi Hermeksen apulaisvalmentajana kaudella 2014–2015. ==Lähteet== Luokka:Suomalaiset jääkiekkoilijat Luokka:Vuonna 1973 syntyneet Luokka:Elävät henkilöt
JPN

Lyhenne Jpn tai JPN voi tarkoittaa ainakin seuraavia: * Japani, maakoodi JPN, valtio Aasiassa * .
Vampula Pop Vol. 1

Vampula Pop Vol. 1 (Liinoja kertoo Pulliainen soittaa) on näyttelijä-muusikko Tapio Liinojan ja Agents-yhtyeestä tutun kitaristi Esa Pulliaisen yhteinen ns. kirjallinen äänilevy. Se sisältää Liinojan kirjoittamia, Vampulaan sijoittuvia tarinoita sekä Pulliaisen kitaransoittoa. Johnny Kniga julkaisi sen 6. helmikuuta 2009. Liinojan edellinen kirjallinen teos on novellikokoelma Raapaisuja vuodelta 2006. Vampula Pop saa jatko-osansa syksyllä 2011. == Sisältö == Nämä kappaleet Esa Pulliainen soittaa, osittain myös Tapio Liinojan esityksen taustalla: # Paratiisi # Satumaa # Kissankultaa # Metsäkukkia # Suutarin tyttären pihalla # Besame mucho # Koskaan et muuttua saa # Yksi ainoa ikkuna # Monrepos # Laakson ruusu # Tie vie (Esa Pulliaisen oma sävellys) Tapio Liinojan tarinat, jotka hän esittää tällä levyllä: # Isokuppi # Vahdinvaihto # Balettitossut # Tie vie == Lähteet == * Johnny Kniga * Vampula Pop Vol. 1 -levyn kannet Luokka:Suomalaiset kirjat Luokka:Vuoden 2009 kirjat
Xibalba

pienoiskuva|Maya-astia, joka kuvaa jumaluuksia Xibalban tuomioistuimessa.Xibalba on mayojen mytologiassa alamaailma, jossa elävät sairauksien ja kuoleman jumalat. Popol Vuh -eepos kuvaa Xibalban sijaitsevan maan alla. Ihminen joutuu sinne kuolemansa jälkeen, ja kohtaa useita koettelemuksia. Kuninkaiden mukaan haudattiin esineitä, joiden tarkoitus oli auttaa heitä selviämään näistä koettelemuksista. Jos kuollut ei selvinnyt näistä testeistä, hän jäi vaeltelemaan ikuisesti manalan joille. Jos hän suoritti kokeet, hän pääsi tähtitaivaalle tai lepäämään pyhän puun varjoon. Eepoksen toisessa osassa kerrotaan sankarikaksosista, jotka onnistuvat huiputtamaan Xibalban jumalia ja pääsevät läpi kaikista testeistä. Kaksoset nousevat taivaalle, ja heistä tulee Aurinko ja Kuu.Didricsenin museo. Sisäänpääsy Xibalbaan käy luolien kautta, ja sen takia luolilla oli erityinen merkitys mayojen kulttuurissa.Maya Caves Yksi manalan taloista oli nimeltään Kylmä talo, mikä voi viitata viileään luolailmaan.Belizen luolissa viruvat mayojen ihmisuhrit Tiede 2/2000. Taivaalla tie Xibalbaan näkyy tummana raitana, joka kulkee Linnunradan poikki.Maya Religion Xibalbaa hallitsivat jumalat Hun Caquix eli Yksikuolo ja Vucub Caquix eli Seitsenkuolo. == Lähteet == ==Aiheesta muualla== Luokka:Mayojen korkeakulttuuri
Colin McRae Rally 2.0

Colin McRae Rally 2.0 (myös Colin McRae Rally 2) on Codemastersin kehittämä ajopeli, joka julkaistiin vuonna 2000 PlayStation- ja Windows-alustoille. Peli on Colin McRae Rally -pelisarjan toinen peli. Peli sisälsi ensimmäistä kertaa sarjan historiassa Suomen rallin. Pelissä on useita autoja ja talleja, mutta joitakin niistä ei voi avata ilman huijauskoodeja. Peli sisältää seuraavat rallit: Suomi, Kreikka, Korsika, Ruotsi, Australia, Kenia, Italia ja UK. Seuraavissa ralleissa on Super Special -erikoiskokeet: Kreikka, Ruotsi, Kenia ja UK. Erikoiskokeiden määrä on 84 kpl. == Aiheesta muualla == * Luokka:Colin McRae Rally -pelit Luokka:PlayStation-pelit Luokka:Vuoden 2000 videopelit
El Loco

El Loco on ZZ Top -yhtyeen vuonna 1981 julkaistu seitsemäs studioalbumi. ==Kappaleet== *Kaikki kappaleet kirjoittaneet Billy Gibbons, Dusty Hill ja Frank Beard. # # # # # # # # # # == Singlet == ==Kokoonpano== *Billy Gibbons - kitara, laulu *Dusty Hill - basso, kosketinsoittimet, taustalaulu, laulu *Frank Beard - rummut, lyömäsoittimet ==Lähteet== Luokka:ZZ Topin albumit Luokka:Vuoden 1981 albumit
Kohtavaaran seisake

Kohtavaaran seisake () on Suomen rataverkon liikennepaikka rataosalla . Kohtavaaran seisake sijaitsee Pielisen itärannalla Nurmeksen Lipinlahden kylässä Tuohuspirtin kohdalla, noin yhdeksän kilometriä Joensuun suuntaan Nurmeksen asemalta. Liikennepaikalla on vain henkilöliikennettä. Kiskobussi pysähtyy neljä kertaa vuorokaudessa, kahdesti Joensuuhun ja kahdesti Nurmekseen menevä. Vuoden 2015 tietojen mukaan Kohtavaaran seisaketta käyttää keskimäärin vain yksi matkustaja ja siten se on hiljaisin matkustajajunien pysähdyspaikka Suomessa. Lähellä seisaketta oli Nurmeksen evankelinen opisto, joskin sen toiminta loppui vuonna 2005, mikä vaikutti negatiivisesti seisakkeen matkustajamäärään. Alun perin Lipinlahdeksi nimetty laiturivaihde avattiin lokakuussa 1911 ja sinne rakennettiin Thure Hellströmin suunnittelema pysäkkirakennus, samanlainen kuin esimerkiksi Kelvässä. Vuonna 1925 nimi muutettiin Kohtavaaraksi. Miehitys liikennepaikalla lopetettiin toukokuussa 1968, jolloin se muutettiin seisakevaihteeksi ja tavaraliikenteen päättymisen yhteydessä kahden vuoden kuluttua seisakkeeksi. Henkilöliikenne oli lakkautettin elokuussa 1993, mutta se aloitettiin jälleen seuraavan vuoden tammikuussa. Laiturirakennus on purettu. ==Lähteet== ==Aiheesta muualla== *VR- aseman tiedot *Vaunut.org: Kuvia Kohtavaaralta Luokka:Nurmeksen rautatieliikennepaikat Luokka:Pohjois-Karjalan henkilöliikenteen rautatieliikennepaikat
Carlo Rota

Carlo Rota (s. 17. huhtikuuta 1961 Lontoo, Englanti) on englantilaissyntyinen kanadalainen näyttelijä. Hänet tunnetaan parhaiten Morris O'Brianin roolista sarjassa 24 ja elokuvasta Othello. Hän on näytellyt myös televisiosarjoissa Pieni moskeija preerialla, Huokauksien hotelli, Queer as Folk, A Nero Wolfe Mystery, La Femme Nikita ja Trasders. Rota on juontanut myös ruokaohjelmaa The Great Canadian Food Show. Carlo Rota on syntynyt Englannissa, jossa hän vietti lapsuutensa. Hän muutti ensiksi Kanadaan ja myöhemmin Yhdysvaltoihin luodakseen uraa näyttelijänä. Nykyisin Rota asuu Torontossa, Kanadassa. Hän on isänsä puolelta italialainen. == Palkinnot == * Honorable Mention Accolade Competion (2008 2 kpl) == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1961 syntyneet Luokka:Elävät henkilöt
Keskirata

Keskirata () on Ruotsin rataverkkoon kuuluva poikittainen rautatieyhteys Norjan rajalta Storlienistä Pohjanlahden rannikolle Sundsvalliin. Rataosan pituus Norjan rajalta laskien on 362 kilometriä, ja se on koko matkaltaan sähköistettyä suojastettua ja kauko-ohjattua rataa. Rataosuus on varustettu myös automaattisella junien kulunvalvonnalla. Rataosa on pääosin yksiraiteinen, vain osuus Moradalista Bräckeen on kaksiraiteista.Järnväg.net – Mittbanan Rataosa yhtyy suoraan Norjan rajalla Trondheimiin johtavaan Meråkerbaneniin. Norjan puoleista rataa ei ole sähköistetty, joten valtakunnan rajan ylittävät junat ovat dieselveturivetoisia. Rataa käyttävät mm. Tukholman ja Åren sekä Storlienin välillä liikennöivät X2000-suurnopeusjunat, Intercityjunat sekä yöjunat. Rataosalla liikennöi myös Sundsvallin ja Trondheimin välillä liikennöivä Veolia Transportin liikennöimä Mittnabotåget, jonka kalustona on Östersundin ja Trondheimin välillä BM92-sarjan dieselmoottorivaunuja, ja Östersundin ja Sundsvallin välillä Regina- junayksikköjä. ==Historia== Keskiradan ensimmäinen osuus oli Sundsvall–Torpshammars Järnväg, joka oli yksityinen kapearaiteinen rautatie. Sen pituus oli 60 kilometriä, ja se avattiin liikenteelle 1878. Seuraavana vuonna Ruotsin valtionrautatiet avasi vastavalmistuneen poikkiratansa, Norlannin poikittaisradan (), Torpshammarin ja Östersundin välille. Vuosina 1879–1881 poikkiradalla ei ollut lainkaan suoraa raideyhteyttä muuhun Ruotsin rataverkkoon, ja yhteydet hoidettiin höyrylaivoilla Sundsvallista käsin kunnes Tukholman ja Ången välinen rautatie valmistui. Samaan aikaan rakennettiin rautatietä Trondheimista itään. Norjan valtio rakensi radan valtakunnanrajalta Trondheimiin ja Ruotsin valtio rakensi Ruotsin puoleisen osuuden. Tuolloin Ruotsi ja Norja olivat vielä unionissa. Norjan puoleinen Meråkerbanen avattiin liikenteelle 1886. Vuonna 1885 Ruotsin valtio osti Sundsvall–Torpshammars Järnvägin ja rautatie levennettiin normaaliraidelevyiseksi seuraavana vuonna. Rataosa tunnettiin nimellä Norrländska Tvärbanan aina 1990-luvulle saakka, jonka jälkeen siitä on käytetty nykyisiä nimiä. Ången ja Dysjönin välillä sijaitsevat liikennepaikat varustettiin releasetinlaittein, ja kyseiset liikennepaikat varustettiin kauko-ohjattaviksi vuonna 1955, jolloin rataosuudesta tuli Ruotsin ensimmäinen kauko-ohjattu osuus. ==Lähteet== == Aiheesta muualla == * Järnväg.net – Mittbanan Luokka:Ruotsin rataverkko Luokka:Östersundin kunta Luokka:Bräcken kunta
Colin McRae Rally 3

Colin McRae Rally 3 on Codemastersin kehittämä ja julkaisema ajopeli. Peli julkaistiin 25. lokakuuta 2002 PlayStation 2:lle ja Xboxille sekä seuraavan vuonna Windowsille. Toisin kuin ilmoitettiin, se ei kuitenkaan ilmestynyt Nintendo GameCubelle. Peli on Colin McRae Rally -sarjan kolmas osa ja sarjan ensimmäinen peli kuudennen sukupolven pelikonsoleille. == Pelaaminen == Pelissä ajetaan rallia eri maissa ja valittavana on eri autoja. Peliä voidaan pelata pääasiassa yksinpelinä, sillä millään alustalla PlayStation 2:sta lukuun ottamatta ei ole moninpelimahdollisuutta. Pelissä voi aluksi ajaa seuraavilla autoilla: Ford Focus RS WRC, Subaru Impreza WRX (44S), Mitsubishi Lancer Evo VII, Citroën Xsara Kit Car, MG ZR, Ford Racing Puma ja Fiat Punto. Näiden lisäksi voi saada uusia autoja voittamalla ralleja Championship -tilassa, esim. Suomen rallin voittamalla saa Mitsubishi Lancer Evon katuversion ja Yhdysvaltain rallin voittamalla Citroen Xsaran katuversion. Lisäksi pelissä on mm. Ford RS200 ja Citroën Saxo Kit Car. Ratoja on kahdeksasta maasta: Australia, Espanja, Iso-Britannia, Japani, Kreikka, Ruotsi, Suomi ja Yhdysvallat. Colin McRae Rally 3 on ainoa pelisarjan peli, jossa kaikissa ralleissa on ns. Super Special -erikoiskokeet, jotka kaikki sijoittuvat yöhön. == Lähteet == * Tilt.tv == Aiheesta muualla == * * Pelit.fi Luokka:Vuoden 2002 videopelit Luokka:Colin McRae Rally -pelit Luokka:PlayStation 2 -pelit Luokka:Windows-pelit Luokka:Xbox-pelit
Tolkkisten sellutehdas

Tolkkisten sellutehdas eli Eklöfin sellutehdas oli Porvoon maalaiskunnan Tolkkisissa sijainnut sellutehdas, joka toimi vuosina 1893-1975. Tehdas toimi sulfiittimenetelmällä. Tehdas kuului August Eklöf -yritykseen vuosina 1893-1964 ja sittemmin Tampella Forest -ryhmään vuosina 1964-1975. Tehdas suljettiin vanhentuneena vuonna 1975 ja tilalle rakennettiin Tolkkisten saha vuonna 1976. Saha kuului Stora Enso-konserniin ja se suljettiin vuoden 2009 lopussa. ==Aiheesta muualla== * Kuva tehtaasta Luokka:Porvoon rakennukset ja rakennelmat Luokka:Entiset suomalaiset metsäteollisuusyhtiöt Luokka:Suomen selluloosatehtaat
Säkylän vaakuna

Säkylän kunnanvaakuna on alun perin vahvistettu Köyliön kunnanvaakunaksi 26. syyskuuta 1950. Sen suunnittelivat Into Linturi ja Yrjö Rintala. Se siirtyi yhdistyneen Säkylän kunnanvaakunaksi kuntaliitoksen yhteydessä vuonna 2016. Vaakunan selitys on ”sinisessä kentässä punainen, kultapäärmeinen piispanhiippa, alapuolella aaltokoroinen kultatyviö, jossa sininen kirves”. Se sai aiheensa Piispa Henrikin surmasta. == Vanha vaakuna == Säkylän vanha kunnanvaakuna vahvistettiin käyttöön 18. helmikuuta 1953. Sen suunnitteli Olof Eriksson. Vaakunan selitys on "sinisessä kentässä hopeinen tuulimylly". Se on saanut aiheensa alueen avoimista peltomaisemista, joille tuulimyllyt ovat antaneet ominaisen ilmeensä. Vaakuna poistui käytöstä vuoden 2015 lopussa, koska kuntaliitoksen myötä entisestä Köyliön vaakunasta tuli Säkylän uusi vaakuna. == Lähteet == * Luokka:Suomen kuntien vaakunat Vaakuna
Raija

Raija on suomalainen naisen etunimi, alkuperältään todennäköisesti Raisa-nimen muunnelma. Digi- ja väestötietoviraston tietojen mukaan Raija-nimen on saanut vuoden 2019 loppuun mennessä 28 668 henkilöä, joista suurin osa on syntynyt 1940- ja 1950-luvuilla. Raija viettää nimipäivää 9. helmikuuta. ==Tunnettuja Raijoja== * Raija Alestalo-Rahko (s. 1940), pianisti * Raija Asikainen (s. 1960), kirjailija * Raija Bartens (s. 1933), kielitieteilijä * Raija Eerola, korkeushyppääjä * Raija-Liisa Eklöw (s. 1947), Ahvenanmaan maakuntapäivien jäsen * Raija Forsström (s. 1948), toimittaja ja tiedotuspäällikkö * Raija Jokinen (s. 1960), tekstiili- ja kuvataiteilija * Raija Julkunen (s. 1944), yhteiskuntatieteilijä * Raija Jurkko, o.s. Koskinen (s. 1963), voimanostaja * Raija Juutila (1949–1993), lastenhoitaja ja henkirikoksen uhri * Raija Jääskä, Raya (s. 1947), laulaja ja musiikkiteatterin esiintyjä * Raija Kaarikallio (1929–2011), kirjailija * Raija Kauttu (1918–2001), kirjailija * Raija Kerppo (s. 1961), pianisti * Raija Kostia (1922–1980), nuortenkirjailija * Raija Kuusivuori (s. 1949), kilpakävelijä * Raija Lehmussaari (s. 1943), tanssija, koreografi ja tanssinopettaja * Raija Lindbäck, o.s. Karppinen (1939–2024), iskelmäsanoittaja * Raija Lindén (s. 1939), näytelmäkirjailija * Raija Massala (1938–2016), radio- ja televisiotoimittaja * Raija Mattila (s. 1956), assyriologian dosentti * Raija Mustonen, o.s. Talvensaari (s. 1940), keihäänheittäjä * Raija-Liisa Mäkelä (s. 1938), venäläis-suomalainen kääntäjä ja kirjailija * Raija Määttänen (1933–2016), oopperalaulaja * Raija Nevanlinna, o.s. Rymin (1937–2011)), venäjän kielen ja kirjallisuuden tuntija, opettaja ja suomentaja * Raija Nieminen (1937–2004), kirjastonhoitaja ja kulttuurijohtaja * Raija Oranen (s. 1948), kirjailija * Raija Paalanen (1930–2002), näyttelijä * Raija Paananen (s. 1962), kirjailija ja sanataiteen opettaja * Raija Pelli (s. 1957), toimittaja ja juontaja * Raija Pirttimaa, erityispedagogiikan professori * Raija-Leena Punamäki (s. 1952), psykologian professori * Raija-Sinikka Rantala (s. 1947), kirjailija ja teatteriohjaaja * Raija Riikkala (1926–2022), tanssija ja koreografi * Raija Rintamäki, kirjallisuuden suomentaja * Raija Roivainen (s. 1938), laulaja ja laulunopettaja * Raija Rovamo (1926–1995), kirjailija * Raija Siekkinen (1953–2004), kirjailija * Raija Sivander, o.s. Simola (1930–2017)), telinevoimistelija * Raija Sollamo (s. 1942), eksegeetikko * Raija Stark, Miss Suomi 1973 * Raija Talvio (s. 1959), televisio- ja elokuvakäsikirjoittaja, leikkaaja ja käsikirjoittamisen opettaja * Raija Toiviainen (s. 1954), varatuomari ja valtakunnansyyttäjä * Raija Tuumi (1923–2016), keraamikko * Raija Uosikkinen (1923–2004), keramiikkataiteilija * Raija Vahasalo (s. 1961), kokoomuslainen poliitikko * Raija Viheroja (1937–2023), kiekonheittäjä * Raija Westergård (s. 1955), kirjailija ==Kuvitteellisia Raijoja== * Raija Aalto (Korhonen), tv-sarjassa Uutishuone *Raija Metsola, televisiosarjassa Metsolat * Raija Autio, Juulia Aution äiti televisiosarjassa Salatut elämät * Rööperin Raija, laulu. ==Muita== *Raija, suomalainen peitenimi Freya-tutkalle. ==Lähteet== Luokka:Etunimet
Jussi-palkinnot 2009

Jussi-palkinnot 2009 jaettiin 1. helmikuuta 2009 Helsingin Kaapelitehtaalla järjestetyssä jakotilaisuudessa vuoden 2008 elokuville. Eniten Jussi- ehdokkuuksia, kymmenen, sai Tummien perhosten koti. Tilaisuuden televisiointi keräsi 517 000 katsojaa.Finnapanel: TV-mittaritutkimuksen tuloksia 2009: Nelonen ==Useamman palkinnon saaneet elokuvat== ;Kolme *Putoavia enkeleitä *Sauna *Tummien perhosten koti ;Kaksi *Niko – Lentäjän poika ==Useamman ehdokkuuden saaneet elokuvat== ;Kymmenen *Tummien perhosten koti ;Seitsemän *Sauna ;Neljä *Putoavia enkeleitä ;Kolme *Erottamattomat *Kolme viisasta miestä *Niko – Lentäjän poika ;Kaksi *Käsky ==Voittajat ja ehdokkaat== Sarja Voittaja Elokuva Muut ehdokkaat Paras elokuva tuottajat Petteri Pasanen, Hannu Tuomainen Niko – Lentäjän poika * Katastrofin aineksia – tuottaja Kristiina Pervilä * Tummien perhosten koti – tuottaja Markus Selin Paras ohjaus Dome Karukoski Tummien perhosten koti * Mika Kaurismäki – Kolme viisasta miestä * Kari Juusonen ja Michael Hegner – Niko – Lentäjän poika Paras miespääosa Tommi Korpela Putoavia enkeleitä * Kari Heiskanen – Kolme viisasta miestä * Ville Virtanen – Sauna Paras naispääosa Elena Leeve Putoavia enkeleitä * Minna Haapkylä – Erottamattomat * Tiina Lymi – Erottamattomat Paras miessivuosa Pertti Sveholm Tummien perhosten koti * Juhani Niemelä – Kolmistaan * Tommi Eronen – Sauna Paras naissivuosa Elina Knihtilä Putoavia enkeleitä * Nina Jääskeläinen – Päätalo * Kristiina Halttu – Tummien perhosten koti Paras käsikirjoitus Hannu Tuomainen, Marteinn Thorisson Niko – Lentäjän poika * John Webster – Katastrofin aineksia * Peter Lindholm – Kolmistaan Paras kuvaus Rauno Ronkainen Käsky * Henri Blomberg – Sauna * Pini Hellstedt – Tummien perhosten koti Paras musiikki Iiro Rantala ja Markku Kanerva Risto Räppääjä * Timo Hietala – Putoavia enkeleitä * Panu Aaltio – Tummien perhosten koti Paras äänisuunnittelu Panu Riikonen, Vesa Meriläinen Sauna * Janne Laine – Palnan tyttäret * Jyrki Rahkonen – Tummien perhosten koti Paras leikkaus Harri Ylönen Tummien perhosten koti * Mika Kaurismäki – Kolme viisasta miestä * Joona Louhivuori – Sauna Paras lavastus Antti Nikkinen, Ville Vauras, Vladimir Bedrich Dvorak Sauna * Markku Pätilä – Käsky * Pirjo Rossi – Tummien perhosten koti Paras puvustus Anna Vilppunen Sauna * Karoliina Koiso-Kanttila – Erottamattomat * Elina Kolehmainen – Tummien perhosten koti Paras dokumenttielokuva John Webster Katastrofin aineksia * Kiti Luostarinen – Palnan tyttäret * Arto Halonen – Pyhän kirjan varjo * Yleisö-Jussin voitti Tummien perhosten koti == Lähteet == 2009 Luokka:2009
Köysi kiristyy

Köysi kiristyy on vuonna 1984 valmistunut jännityselokuva, jossa pääosaa esittää Clint Eastwood. == Juoni == Poliisi Wes Block jahtaa sarjamurhaajaa New Orleansissa. Öisillä kaduilla iskevä seksuaalitappaja nirhaa enimmäkseen prostituoituja, varsinkin, jos nämä ovat olleet vastikään eronneen Blockin kanssa. Tästä hän päättelee, ettei kukaan hänen lähimmäisistään ole kauaa turvassa. ==Näyttelijät== Luokka:Yhdysvaltalaiset jännityselokuvat Luokka:Vuoden 1984 yhdysvaltalaiset elokuvat
Matt Sydal

thumb|Matt Sydal vuonna 2015 Matthew Joseph Korklan (s. 19. maaliskuuta 1983)Matt Sydal Wrestlingdata-sivustollaViitattu 31.7.2023 on yhdysvaltalainen showpainija, joka tunnetaan kehänimellä Matt Sydal. Hän painii tällä hetkellä All Elite Wrestling (AEW)-painiorganisaatiossa. Hänet tunnettiin WWE:n aikana vuosina 2008-2014 myös nimellä Evan BourneEvan Bourne WWE-sivustollaViitattu 31.7.2023. Korklan on paininut WWE:n ja AEW:n lisäksi myös muissakin painiorganisaatioissa, kuten Ring of Honor, Pro Wrestling, New Japan Pro- Wrestling, Impact Wrestling sekä Evolve. ==Lähteet== Luokka:Yhdysvaltalaiset showpainijat Luokka:Vuonna 1983 syntyneet Luokka:Elävät henkilöt
Sinaia

Sinaia on kaupunki Romaniassa, Prahovan piirikunnassa lähellä Transilvanian rajaa, 60 km Ploieștista pohjoiseen ja 50 km Brașovista etelään. Kaupungin asukasluku oli 10 410 vuonna 2011. thumb|left|Peleșin linna Etelä- Karpaateilla, Bucegi-vuoriston juurella sijaitseva Sinaia on suosittu matkailukohde hienojen vuoristomaisemiensa ja hyvän ilmastonsa ansiosta. Sinaia on saanut nimensä kaupungissa sijaitsevasta luostarista, joka puolestaan on nimetty Siinaivuoren mukaan. Vuonna 1866 Romanian ruhtinas Kaarle I vieraili luostarissa ja ihastui paikkaan niin kovasti, että rakennutti sinne Peleșin linnan, joka toimi Romanian kuninkaiden kesäresidenssinä monarkian lakkauttamiseen saakka 1947. Linna on kaupungin tärkein nähtävyys. ==Lähteet== == Aiheesta muualla == Luokka:Romanian kaupungit
Siiralampi (Utajärvi)

Siiralampi on pieni asumaton erämainen lampi Utajärven kunnan pohjoisosassa Juorkunassa Pohjois-Pohjanmaalla. Se sijaitsee Niittysuon soidensuojelualueesta kaakkoon: Juorkunan ja Ylikiimingin välisestä Hillatie- nimisestä metsäautotiestä kolmisensataa metriä etelään, noin yhdeksän kilometrin kohdalla Hillatien ja Olvasjärventien risteyksestä länteen. ==Lampimaisema== Lammen kaakkoiskulmalle ulottuu Siiransuo-niminen suo, myös pohjoisranta on suota. Sen sijaan koillisen ja lounaisen puolella on kovaa kangasmaata. Lounaassa olevan kankaan kautta pääsee Penikkajärven ja Korpisen suuntaan menevälle metsäautotielle. Pohjoispuolen kankaan takana kulkee puolestaan poroaita. Lampi on pieni, sen ympärysmitta on vain noin kilometri, leveys noin 220 metriä ja pituus noin 390 metriä. Lampeen ei laske eikä siitä lähde ojia tai puroja, vetensä se saanee ympäröiviltä soilta. Metsästäjät pyytänevät lammelta vesilintuja, satunnaiset kalastajat haukia, särkiä ja ahvenia, vaikka lampi onkin pieni. ==Lähteet== * Pinta-alatieto (Viitattu 1.2.2009) Luokka:Utajärven järvet
Reginald Dyer

Reginald Edward Harry Dyer (1864–1927) oli brittiläinen prikaatikenraali, joka toimi Intiassa brittien siirtomaahallinnon palveluksessa. Häntä pidetään vastullisena Amritsarin verilöylystä vuonna 1919. Siinä sotilaat avasivat tulen aseettomia mielenosoittajia vastaan. Arviot kuolleista vaihtelevat 464:sta jopa kahteen tuhanteen. Ampumiskomennon antanut Dyer sanoi jälkeenpäin oikeudenkäynnissä toimineensa täysin oikein. Dyer syntyi brittiläisessä Intiassa (nykyisessä Pakistanissa), mutta opiskeli ensin Irlannissa ja myöhemmin Englannissa Sandhurstin sotilasakatemiassa. Hänet lähetettiin ensin Irlantiin, ja vuonna 1885 hän osallistui kolmanteen Burman sotaan, missä Burman kuningaskunnasta tuli Brittiläisen imperiumin siirtomaa.Collett, s. 22-33 Burman sodan jälkeen hänet siirrettiin Intiaan. Ensimmäisessä maailmansodassa hän komensi Brittiläisen Intian joukkoja Afganistanin ja Persian välisellä rajalla. Hän palasi Intiaan 1915. Maaliskuussa 1918 Dyer nimitettiin 45. jalkaväkiprikaatin komentajaksi Jallanduriin, jonka suurin kaupunki on Amritsar. Collett, s. 214 Dyerin kannattajien mielestä hän pelasti Intian joutumasta sekasortoon; vastustajien, joiden joukossa olivat Gandhi ja Nehru, mielestä hänen toimintansa oli osoitus brittiläisen imperiumin moraalisesta konkurssista.Collettin kirjan esittely Google booksissa Intian historiassa Dyer on merkittävä henkilö siksi, että Amritsarin verilöylyn jälkeen maan vapausliike otti tavoitteekseen täydellisen itsenäisyyden.India Today ==Lähteet== == Kirjallisuutta == * Luokka:Brittiläiset kenraalit Luokka:Vuonna 1864 syntyneet Luokka:Vuonna 1927 kuolleet
Jonathan Pereira

Jonathan Pereira Rodríguez (s. 12. toukokuuta 1987 Vigo, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan hyökkääjä. == Ura == Pereira on Villarrealin junioriakatemian kasvatteja. Ensiesiintymisensä edustusjoukkueessa hän teki 21. lokakuuta 2006 ottelussa Levantea vastaan. Hänet otettiin vaihdosta kentälle, ja vain kahden minuutin pelin jälkeen hän laukoi ensimmäisen maalinsa pääsarjassa. Kauden 2006–2007 aikana Pereira pelasi yhteensä neljä ottelua. Vuonna 2007 Pereira lainattiin yhden kauden mittaisella sopimuksella Racing Ferroliin. Heinäkuussa 2008 hän palasi Villarrealiin ja hänen sopimustaan pidennettiin vuoteen 2013 asti. Pereira lainattiin kuitenkin jälleen seuraavaksi kaudeksi, tällä kertaa Racing Santanderiin. 13\. syyskuuta 2008 Pereira teki tärkeän tasoitusosuman vierasottelussa Barcelonaa vastaan, ottelu päättyi tasalukemiin 1–1. Kaudeksi 2009–2010 Pereira palasi Villarrealiin, mutta hänen peliaikansa kauden ensimmäisellä puoliskolla jäi hyvin vähäiseksi. Tammikuussa 2010 hän siirtyi viisivuotisella sopimuksella Real Betisiin. == Lähteet == == Aiheesta muualla == *Profiili Racing Santanderin sivustolla Luokka:Espanjalaiset jalkapalloilijat Luokka:Vuonna 1987 syntyneet Luokka:Elävät henkilöt
Etiologia

Etiologia eli syyoppi on syy-seuraus-tutkimusta. Sana on peräisin kreikan sanasta , "aitiologia", eli "olla syy johonkin" (, aitia "syy, aiheuttaja"; ja , -oppi). Sanaa on yleisimmin käytetty lääketieteen ja filosofian teorioista, jolloin sillä viitataan asioiden syiden tutkimukseen, kuten miksi asiat tapahtuvat tai miksi asiat tapahtuvat niin kuin ne tapahtuvat. Sitä käytetään filosofiassa, fysiikassa, psykologiassa, lääketieteessä, nimistöntutkimuksessa, teologiassa ja biologiassa. Lääketieteessä etiologinen taudinmääritys perustuu tiedettyyn aiheuttajaan. Luokitus on tärkeää ja hyödyllistä etenkin bakteerialkuisten sairauksien määrittämisessä. Etiologisen myytin tarkoitus on selittää jokin nimi tai luoda myyttinen historia esimerkiksi jollekin paikalle tai perheelle. ==Katso myös == *Etymologia *Kausaliteetti Luokka:Tieteenfilosofia Luokka:Lääketiede Luokka:Seulonnan keskeiset artikkelit
Pitkänokkakiurut

Pitkänokkakiurut (Certhilauda) on kiurujen heimoon kuuluva lintusuku. BirdLifen mukaan pitkänokkakiurujen sukuun kuuluu 6 lajia. Lajien määrä vaihtelee eri lähteissä. == Pitkänokkakiurujen (Certhilauda) sukuun kuuluvia lajeja == *Benguelankiuru Certhilauda benguelensis *Karookiuru Certhilauda subcoronata *Kapinkiuru Certhilauda brevirostris *Natalinkiuru Certhilauda semitorquata *Pitkänokkakiuru Certhilauda curvirostris *Transvaalinkiuru Certhilauda chuana ==Lähteet== ==Aiheesta muualla== *ITIS: Certhilauda Luokka:Kiurut
Shut Your Mouth and Open Your Eyes

Shut Your Mouth and Open your Eyes on yhdysvaltalaisen punk-yhtyeen, AFI:n kolmas, vuonna 1997 julkaistu albumi. Albumi on tyyliltään hardcore punkia. == Kappalelista == # "Keeping Out of Direct Sunlight (An Introduction)" – 0:58 # "Three Reasons" – 1:33 # "A Single Second" – 2:12 # "pH Low" – 1:42 # "Let It Be Broke" – 2:06 # "Third Season" – 2:49 # "Lower Your Head and Take It in the Body" – 1:46 # "Coin Return" – 2:33 # "The New Patron Saints and Angels" – 2:17 # "Three Seconds Notice" – 1:35 # "Salt for Your Wounds" – 2:24 # "Today's Lesson" – 2:14 (Filth cover) # "The Devil Loves You" – 1:30 # "Triple Zero" – 2:50 # "Last Caress" - 2:01 (The Misfits Cover) (Vinyyli) == Muuta == * Kotelon sisimmässä reunassa on piilotettu teksti "A Fire Inside". Tämä on ensimmäinen kerta kuin bändi käyttää lausetta "A Fire Inside". * Kappaleessa "A Single Second" Nick 13 Tiger Armystä laulaa kertosäkeessä. Nick 13 on tehnyt paljon taustatyötä AFI:n levyillä. *Tämä on ensimmäinen levy missä Hunter Burgan soittaa bassoa, vaikkakin vain yhtyeen väliaikaisena jäsenenä. == Lähteet == Luokka:Vuoden 1997 albumit Luokka:AFI:n albumit
Hietakiurut

Hietakiurut (Calandrella) on kiurujen heimoon kuuluva lintusuku. BirdLifen mukaan hietakiurujen sukuun kuuluu 4 lajia. Lajien määrä vaihtelee eri lähteissä. == Hietakiurujen (Calandrella) sukuun kuuluvia lajeja == *Etiopianhietakiuru Calandrella blanfordi *Lyhytvarvaskiuru Calandrella brachydactyla *Karakoruminkiuru Calandrella acutirostris *Punalakkikiuru Calandrella cinerea ==Lähteet== ==Aiheesta muualla== *ITIS: Calandrella Luokka:Kiurut
Werner Elert

Werner Elert (19. elokuuta 1885 Heldrungen am Kyffhäuser – 21. marraskuuta 1954 Erlangen) oli saksalainen evankelisluterilainen teologi. Werner Elert on luterilaisuuden tutkija, joka edustaa Luther-tutkimuksen systemaattista näkökulmaa.http://www.opiskelijakirjasto.lib.helsinki.fi/eres/teol/art/L02d.pdf Werner Elert tuki kansallissosialistista valtiota ja saksalaisuuden ihannetta. Hänen mukaansa Jumala on luonut pysyviä järjestyksiä, kuten avioliitto, perhe ja omaisuus – joissain tapauksissa myös kansa, valtio ja rotu, joiden varassa oikea elämä on mahdollista.http://www.lapuanhiippakunta.fi/fi/esitelma_kauniaissa_perusta_lehden_teologipaivilla_101200/ == Lähteet == Luokka:Saksalaiset luterilaiset teologit Luokka:Vuonna 1885 syntyneet Luokka:Vuonna 1954 kuolleet
Pekka Ylä-Anttila

Pekka Ylä-Anttila (s. 2. toukokuuta 1948) on suomalainen taloustieteilijä ja elinkeinoelämän vaikuttaja. Hän on ollut ETLAssa tutkimusjohtajana ja Etlatiedon toimitusjohtajana. Koulutukseltaan Ylä-Anttila on taloustieteen lisensiaatti.CV ETLA Ylä-Anttila on arvostellut tuotekehityksen tuen suuntaamista SHOKeille eli strategisen huippuosaamisen keskittymille.Shokit keräävät muutakin kuin kiitosta Tekniikka ja Talous 2008 == Lähteet == Luokka:Suomalaiset taloustieteilijät Luokka:Vuonna 1948 syntyneet Luokka:Elävät henkilöt
Yrjö Vesamaa

Yrjö Vilhelm Vesamaa (käytti Saksassa peitenimeä Georg Weissmann), () oli suomalainen jääkäriluutnantti. Vesamaan vanhemmat olivat rovasti Oskar Vesamaa ja Oihonna Streng. Vesamaa sai sotilaskoulutuksensa Saksassa ensimmäisen maailmansodan aikana, jolloin hän sai tulikasteensa Saksan itärintamalla. Myöhemmin hän osallistui Suomen sisällissotaan ja kaatui Tampereen valtauksen loppuvaiheissa kaupungin keskustasta käydyssä taistelussa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Vesamaa kirjoitti ylioppilaaksi Jyväskylän lyseosta vuonna 1911 ja liittyi Hämäläis- osakuntaan. Opintojaan hän jatkoi Helsingin yliopistossa aluksi filosofisen tiedekunnan fyysis-matemaattisella osastolla ja myöhemmin lääketieteellisessä tiedekunnassa. Hän suoritti lääketieteen alkututkinnon vuonna 1914. ==Jääkärikausi== Vesamaa liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 7. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Vasamaa saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 3. jääkäripataljoonan 1. komppaniaan. Hän otti osaa sisällissodan taisteluihin Tampereella, missä hän haavoittui 4. huhtikuussa 1918 ja kuoli lopulta haavoihinsa 6. huhtikuuta 1918. Hänet haudattiin Karstulan sankarihautaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1891 syntyneet Luokka:Vuonna 1918 kuolleet